แรงงานพม่าในหมู่บ้าน​ เป็นผื่นนูน​ ขอบชัด​สีแดง​ ตรงกลางรอยมีสีปกติ​ มีหลายรอย​ ขึ้นที่หลัง​ และแขนทั้ง2ข้าง​ คันอย่างเดียว ไม่ปวด​ไม่แสบ ไม่มีไข้​ ทาketoconazole+steroidมาเกือบเดือนแล้วไม่ดีขึ้นเลย สามารถคิดถึงโรคอะไรได้บ้างครับ แนะนำให้ไปพบแพทย์แล้วแต่ไม่ยอมไปสุดท้ายไปซื้อยาเองได้​ ยาทาQuadriderm กับ​ ยาแก้แพ้fexofinadineแบบรับประทานมา ไม่ทราบว่าจะใช้ช่วยบรรเทาอาการดังกล่าวได้มั้ยครับ ขอบขุณมากครับ
สวัสดีค่ะ อาการผื่นนูน ขอบชัดสีแดง อาจมีสาเหตุมาจาก การติดเชื้อราเช่นกลาก สะเก็ดเงิน ผื่นผิวหนังอักเสบจากการแพ้สัมผัสหรือภูมิแพ้ หรือเป็นการติดเชื้อแบคทีเรียก็ยังได้เช่นกันแนะนำไปพบแพทย์เพื่อตรวจร่างกายจริงให้ได้การวินิจฉัยที่แน่นอน ยาที่ได้มานั้นมียาแก้แพ้เพื่อบรรเทาอาการคัน และยาฆ่าเชื้อราร่วมกับยาลดอาการอักเสบ ซึ่งจริงๆก็รักษาโรคได้ค่อนข้างครอบคลุมดังกล่าวมา แต่ถ้าไม่ได้การวินิจฉัยที่แน่นอน อาจจะรักษาไม่ตรงโรคได้เช่นกันการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีนได้ หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด ใส่เสื้อผ้าที่ระบายอากาศได้ดี ไม่อับชื้น